CELEX: 62009CN0490
Language: bg
Date: 2009-11-30 00:00:00
Title: Дело C-490/09: Иск, предявен на 30 ноември 2009 г. — Комисия на Европейските общности/Великото херцогство Люксембург

13.2.2010   
            
            
               BG
            
            
               Официален вестник на Европейския съюз
            
            
               C 37/21
            
         Иск, предявен на 30 ноември 2009 г. — Комисия на Европейските общности/Великото херцогство Люксембург
   (Дело C-490/09)
   2010/C 37/24
   Език на производството: френски
   
      Страни
   
   
      Ищец: Комисия на Европейските общности (представители: G. Rozet и E. Traversa)
   
      Ответник: Великото херцогство Люксембург
   
      Искания на ищеца
   
   
               —
            
            
               да се установи, че Великото херцогство Люксембург не е изпълнило задълженията си по силата на член [49] от Договора за ЕО като е запазил действащите в настоящата им редакция член 24 от Кодекса за социално осигуряване, който, като предвижда поемането на разходите за биомедицински анализи само посредством трети лица платци, изключва възстановяването за такива, които са извършени в друга държава членка и член 12 от Устава на Съюза на здравните каси, който поставя възстановяването на разходите за извършените в друга държава членка биомедицински анализи в зависимост от цялостното спазване на условията за предоставяне на здравни услуги, предвидени в националните споразумения в Люксембург;
            
         
               —
            
            
               да се осъди Великото херцогство Люксембург да заплати съдебните разноски.
            
         
      Правни основания и основни доводи
   
   С исковата си молба Европейската комисия твърди, че ответникът е нарушил принципа за свободно предоставяне на услуги, провъзгласен в член 49 ЕО, като е запазил действащите законодателните разпоредби, които изключват възстановяването на разходите за лабораторни биомедицински анализи, извършени в други държави членки и които поставят такова възстановяване в зависимост от цялостното спазване на условията за предоставяне на здравни услуги, предвидени от люксембургското законодателство.
   Ищецът изтъква, например, че националните власти поемат разходите за анализ и изследване само в случаите, когато същите са извършени в лаборатория за анализ при спазване изцяло на условията, предвидени в люксембургското законодателство. В някои държави членки обаче такива анализи не се извършват в лаборатория, а от самите лекари.
   Според Комисията разглежданите ограничения не могат да бъдат оправдани с императивно съображение от общ интерес и нито представляват необходима и пропорционална мярка за постигането на търсената цел за закрила на общественото здраве.